Naslovna/Ministarstvo znanosti, prosvjete, kulture i športa, Novosti, Vlada/Posjet dječjem vrtiću Pčelice
Posjet dječjem vrtiću Pčelice
Četvrtak, 25.9.2014, 16:29|Ministarstvo znanosti, prosvjete, kulture i športa, Novosti, Vlada|
Predsjednik Vlade Hercegbosanske županije Branko Ivković, ministar znanosti, prosvjete, kulture i športa Petar Galić i ministar financija Stipan Šarac posjetili su danas Dječji vrtić Pčelice Livno, nakon što je na današnjoj sjednici Vlada donijela Odluku o odobravanju 10.000,00 KM Dječjem vrtiću kao pomoć za sanaciju štete nastale uslijed poplave 12. rujna 2014. godine.
Tijekom posjete i obilaska prostorija dječjeg vrtića direktorica Dražena Vrgoč upoznala je ministre i predsjednika Vlade sa stanjem nakon nedavne poplave, te poduzetim aktivnostima za siguran boravak djece.
Direktorica vrtića Dražena Vrgoč zahvalila je na posjeti i pomoći Vladi Hercegbosanske županije koja će i u budućnosti u skladu sa svojim mogućnostima financijski pomagati spomenutu ustanovu.